Joanne Harris

Joanne Harris (født 3. juli 1964 i Barnsley i Yorkshire) er en britisk forfatter med fransk mor og engelsk far. Mest kjent er hun for å ha skrevet romanen Bittersøt sjokolade, som lå til grunn for den oskarnominerte filmen Sjokolade med Johnny Depp og Juliette Binoche i hovedrollene.

 Liv og virke 
Harris vokste opp i Yorkshire, der Harris' foreldre begge var fransklærere på den lokale pikeskolen i Barnsley. Moren var fransk og faren engelsk. Frem til Joanne Harris var tre år gammel bodde familien i annen etasje over godtebutikken som besteforeldrene hennes drev. Da foreldrene giftet seg, behersket ikke moren engelsk, og frem til Joanne begynte på skolen snakket hun bare fransk. I hennes fars familie i Yorkshire var det ingen som snakket fransk, og i hennes familie i Bretagne var det ingen som snakket engelsk. Begge familier hadde turbulente historier og en tradisjon med sterke kvinner, kjøkkenhage, historiefortelling, folkeminne og matlaging.«Joanne Harris, About the Author» . Mostly Fiction Book Reviews.

Hennes skrivende liv begynte i tidlig alder, inspirert av brødrene Grimms eventyr og fortellingene til Charles Perrault, foruten også lokale folkeminne og sagn, og norrøn mytologi.«Seven Miles of Steel Thistles: The Pied Piper of Hamelin». Steelthistles.blogspot.co.uk 20. april 2012

Hun ble utdannet ved en pikeskole i Wakefield Girls High School, videregående i Barnsley og begynte deretter på St Catharine's College ved Universitetet i Cambridge hvor hun studerte middelalder- og moderne språk. Etter et lite tilfredsstillende år som bokfører, som hun selv beskrev som «fanget i en film av Terry Gilliam»,Lane, Harriet: «Interview: Joanne Harris», The Guardian 15. juli 2001 tok hun undervisning i pedagogikk ved Universitetet i Sheffield. De neste femten år underviste hun i språk, hovedsakelig ved en videregående skole i Leeds og en uavhengig skole i Yorkshire. Hun hadde også forelesninger ved Universitetet i Sheffield i aspekter innen fransk litteratur og film. I løpet av denne perioden arbeidet hun med en rekke bokprosjekter, tre av dem ble utgitt før hun oppga lærerjobben for å skrive på fulltid: The Evil Seed (1989), Sleep, Pale Sister (1993) og Chocolat (1999).

Hennes første roman, The Evil Seed, ble utgitt i 1989 og oppnådde begrenset suksess. En andre roman, Sleep, Pale Sister, viste at hennes skrivestil hadde utviklet seg fra pastisj på skrekkromanen til en litterær spøkelsesfortelling. I 1999 kom hennes tredje roman, Chocolat, en mørk, magisk og moderne versjon av folkeminnefortelling, tematisk basert på mat og med setting området Gers i Frankrike. Den nådde førsteplassen på bestselgerliste i Sunday Times. Boken vant også prisen «Creative Freedom» i 1999 og nominert for Whitbreads pris for årets bok. Rettighetene for filmatisering ble solgt til David Brown og utviklet av filmselskapet Miramax Pictures. Filmens suksess med Juliette Binoche og Johnny Depp i de fremste rollene, ga Harris bred berømmelse, og i 2012 var en av kun fem kvinnelige medlemmer av «Millionnaires' Club», en forfatterelite som oppnådd en million solgte kopier av en bok i Storbritannia siden denne tellingen har begynt.Book Reviews. «The Millionaire Authors' Club». Telegraph

Siden da har alle Harris' bøker havnet på britiske bestselgerliste. Hennes valg av emne unnlater ofte å la seg kategoriseres, og hun har en forkjærlighet for vanskelige eller utfordrende emner. Hun har skrevet ytterligere to romaner i forlengelsen av suksessen med Chocolat som fortsetter opplevelsene til Vianne Rocher, foruten også at hun har skrevet to franske kokebøker i samarbeid med Fran Warde. I tillegg har hun utgitt to samlinger med noveller og en rekke mørke, psykologiske thrillere, inkludert Gentlemen and Players og Blueeyedboy. I august 2007 utga hun Runemarks, en ganske enkel fantasy-roman løselig basert på et norrøn mytologi for både eldre barn og særskilte voksne lesere. Oppfølgeren, Runelight, kom i 2011, og begge disse har fått entusiastiske lesere kanskje også på grunn av at litterært er de i en annen klasse enn hennes øvrige.

En del av de tema som forfatterens tilbakevendende tema er identitetsproblematikk; forholdet mor og barn; den emosjonelle resonans til mat; det magiske og fryktinngytende ved hverdagslige ting; den fremmede eller utstøtte i samfunnet; tro og overtro; og eksempelvis gleden ved de små nytelser. Hun har gjort seg til en talsperson mot sjåvinisme basert på kjønn i det litterære felt, og hun har diskutert hvordan hun vever en kritikk mot kjønnsjåvinistiske holdninger i sine egne verker:

«Altfor lenge har kvinner blitt bedømt hovedsakelig for deres utseende framfor deres evner, og selv i dag – i en verden hvor vi knapt kan bevege for politisk korrekthet – er kvinner og menn fortsatt bedømt forskjellig i verden av musikk, litteratur og de kreative kunstarter. Det er en nedlatende smil fra den litterære verden når en kvinne skriver en romantisk roman, men når en mann gjør det samme, er han følsom og innsiktsfull, kommer med et verdifullt bidrag til forholdenes vesen. I Runemarks skjer det samme; når gutt leser den er han intelligent og har en framtid; en pike som leser den er ‘dyktig’, noe som er ubrukelig hos en pike – faktisk potensielt farlig.»The Norse Mythology Blog's interview with Joanne Harris, oversatt av Wikipedia

Harris ble i 2013 utnevnt til medlem (MBE) av Order of the British Empire.London Gazette, supplement nr. 1, nr. 60534, 15. juni 2013.

 Bibliografi 

 The Evil Seed (1989)
 Sleep, Pale Sister (1993)
 Chocolat (1999); norsk utgivelse Bittersøt sjokolade (1999)
 Blackberry Wine (2000)
 Five Quarters of the Orange (2001); norsk utgivelse Duften av appelsin (2002)
 The French Kitchen, A Cook Book (2002); norsk utgivelse Det franske kjøkken (2003)
 Coastliners (2002); norsk utgave Strandtyven (2003)
 Holy Fools (2003); norsk utgave Kjærlighetens klovner (2004)
 Jigs & Reels (2004)
 Gentlemen & Players (2005)
 The French Market (2005)
 The Lollipop Shoes (2007) (amerikansk tittel The Girl with No Shadow, 2008); norske utgivelse Lollipop-skoene (2008)
 Runemarks (2007, amerikansk utgivelse i 2008)
 Blueeyedboy (2010)
 Runelight (2011)
 Peaches for Monsieur le Curé (2012, amerikansk tittel Peaches For Father Francis, 2012)
 A Cat, a Hat and a Piece of String (2012)

 Referanser 

 Eksterne lenker 


  Intervju med Joanne Harris i Redonline

Kategori:Britiske romanforfattere
Kategori:Britiske kokebokforfattere
Kategori:Order of the British Empire (MBE)
Kategori:Personer fra Barnsley
Kategori:Britiske krimforfattere
Kategori:Britiske forfattere